Erich Fiedler
Erich Fiedler (* 15. März 1901 in Berlin; † 19. Mai 1981 in Berlin) weer en düütsch Schauspeler un Synchroonsnacker.

Leven 
Erich Fiedler hett eerst en Studium vun de Literatur- und Kunsthistorie anfungen, hett denn aber doch de Schauspeelschool vun Max Reinhardt in Berlin besöcht, wo he ok in’ Harvst 1922 an dat Düütsch Theater sien Theaterdebüt geev. Dornah keemen Engagements an’t Stadttheater vun Eisenach (1925), an’t Intim Theater in Nürnberg, an de Kummödie in Dresden und siet 1932 Berlin.

1933 geev he neben Theo Lingen in de Kommedie Marion, das gehört sich nicht sien Filmdebüt. Knapp veertig Johr lang weer he en fragten Charakter- un Chargendorsteller in Film un Feernsehn. De lütt, hagere Mann mit de pointeert, hooch Stimm wurr dorbi faken in komisch Rullen besett, he speel aber ok tragikomische un penible, sogor unangenehm (so as in Der Etappenhase) un düstere Charaktere (so as in Der Student von Prag (1935) nah Hanns Heinz Ewers). In sien över hunnert Filme umfatend Karriere speel he ünner annern neben Heinrich George (Sensationsprozess Casilla), Marika Rökk (Kora Terry, Frauen sind doch bessere Diplomaten), Ilse Werner (Königin einer Nacht), Hans Albers (Der tolle Bomberg), Heinz Rühmann (Der Jugendrichter) un Lilo Pulver (Herrliche Zeiten im Spessart). 

Dorneben weer Fiedler all af 1935 umfankriek in de Synchroonisatschoon tätig. Ok hier hett he sien distingueerte, hooch un nasal Stimm faken Komikern, aber ok Rullen, wo dat britsch Understatement fraagt weer. He weer Standardspreeker för den Komiker un Charakterdorsteller Robert Morley (u. a. Topkapi  un Der Wachsblumenstrauß). He hett sien Stimm för folgend beröhmt Schauspelerkollegen, bit he 1976 in Ruhstand gahn is, lehnt:  David Niven (Die schwarze 13), Peter Cushing (as Sherlock Holmes in Der Hund von Baskerville), Sammy Davis jr. (Die Benny Goodman-Story), Bela Lugosi (Abbott & Costello treffen Frankenstein), Ferdy Mayne (u. a. as Vampirgraf Krolock in Roman Polanskis Tanz der Vampire), Philippe Noiret (Lady L), Donald Pleasence (Der Inspektor), Basil Rathbone (Wir sind keine Engel) und Terry-Thomas (Der Däumling).

Midden vun de 1970er-Johren truck sück Fiedler torüch, sein letzt Synchroonrull harr he 1976. An’ 19. Mai 1981 is he in Berlin storven. Sein Graff is up de Karkhoff Heerstraße in Berlin-Charlottenburg.

Filmografie (Utwahl)

Weblenken 

Fotos vun Erich Fiedler

Fiedler, Erich
Fiedler, Erich
Fiedler, Erich
Fiedler, Erich
Fiedler, Erich
Fiedler, Erich
Fiedler, Erich